b'\n_START_ARTICLE_\nLamborghini Countach\n_START_PARAGRAPH_\nCountach (Kunta\xc5\xa1) je model Lamborghinija, ki so ga izdelovali od leta 1973 do leta 1990. V tem \xc4\x8dasu je bilo izdelanih 2.049 avtomobilov. Je \xc5\xa1portni avtomobil in ima motor v sredini. Motor ima V12. Njegova oblika je popularizirala klinast, mo\xc4\x8dno ukrivljen pogled priljubljen v \xc5\xa1tevilnih visoko zmogljivih \xc5\xa1portnih avtomobilov._NEWLINE_Leta 2004 ga je ameri\xc5\xa1ka revija Sports Car International poimenovala tretji najbolj\xc5\xa1i \xc5\xa1portni avtomobil 70. let in deseti najbolj\xc5\xa1i \xc5\xa1portni avtomobil 80. let.\n_START_SECTION_\nOblika\n_START_PARAGRAPH_\nCountacha je oblikoval Marcello Gandini, ki je oblikoval tudi prej\xc5\xa1njo Miuro._NEWLINE_Countach je bil eden prvih avtomobilov, ki je imel vrata, ki so znana kot "\xc5\xa1karjasta vrata". Ta oblika vrat je postala ena izmed blagovnih znamk Lamborghini.\n_START_SECTION_\nLP500 Prototip\n_START_PARAGRAPH_\nIzdelan je bil en prototip, ki \xc5\xbeal ni pre\xc5\xbeivel, saj so ga \xc5\xbertvovali, ko so hoteli dobiti homologacijo Evrope.\n_START_SECTION_\nLP400\n_START_PARAGRAPH_\nPrvi pravi model Countacha. Prvega so dostavili kupcu v Avstraliji leta 1974. Motor je imel mo\xc4\x8d 370 konjev.\n_START_SECTION_\nLP400 S\n_START_PARAGRAPH_\nLeta 1978 je pri\xc5\xa1el nov model, imenovan LP400 S. \xc4\x8ceprav je bil novej\xc5\xa1i model, je imel njegov motor manj\xc5\xa1o mo\xc4\x8d(350 konjev). Ta model je imel veliko sprememb, najve\xc4\x8d pa v zunanjosti. Kupci so se lahko odlo\xc4\x8dili, \xc4\x8de \xc5\xbeelijo na avtu tudi spojler. Spojler je avtu zmanj\xc5\xa1al najve\xc4\x8djo hitrost za pribli\xc5\xbeno 16 km/h, kljub temu pa se je ve\xc4\x8dino kupcev za njega odlo\xc4\x8dilo.\n_START_SECTION_\nLP500S\n_START_PARAGRAPH_\nLeta 1982 je pri\xc5\xa1el \xc5\xa1e en nov model. Tokrat so njegovo mo\xc4\x8d pove\xc4\x8dali. Notranjost so spremenili, zunanjost pa je ostala nespremenjena. Teh modelov so naredili 323.\n_START_SECTION_\nLP Turbo S\n_START_PARAGRAPH_\nLamborghini je izdelal le dva prototipa in za enega je znano, da \xc5\xa1e vedno obstaja. Motor naj bi imel mo\xc4\x8d 758 konjev in avto naj bi imel najve\xc4\x8djo hitrost 333 km/h.\n_START_SECTION_\n5000 QV (Quattrovalvole)\n_START_PARAGRAPH_\nLeta 1985 so motor spet pobolj\xc5\xa1ali. Vsak izmed cilindrov je imel \xc5\xa1tiri ventile in zato se po italijansko temu modelu re\xc4\x8de Quattrovalvole.\n_START_SECTION_\n25. Obletnica Countacha\n_START_PARAGRAPH_\nPosebna razli\xc4\x8dica Countacha je bila ustvarjena leta 1988. Do leta 1990, ko so z izdelavo prenehali, je bilo izdelanih 658 avtomobilov.'